**ELŐTERJESZTÉS**

Bonyhád Város Önkormányzata Képviselő–testületének 2023. február 1-jei

rendes/rendkívüli testületi ülésére

|  |  |
| --- | --- |
| Tárgy: | A polgármester foglalkoztatási jogviszonyával kapcsolatos munkáltatói döntések meghozatala |
| Előterjesztő: | dr. Égi Csaba alpolgármester |
| Előterjesztést készítette: | Dr. Márton Antal aljegyző |
| Előterjesztés száma: | 12. sz. |
| Előzetesen tárgyalja: |  |
| Az előterjesztés a jogszabályi feltételeknek megfelel: | Filczinger Ágnes jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | dr. Égi Csaba alpolgármester |

**Tisztelt Képviselő-testület!**

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 225/A. § (1**)** bekezdés értelmében „a főállású polgármester foglalkoztatási jogviszonya a képviselő-testület és a polgármester között - a (2) bekezdés b) pontja kivételével - választással létrejövő, sajátos közszolgálati jogviszony. A polgármester tekintetében a képviselő-testület gyakorolja a munkáltatói jogokat.” Munkáltatói jogkörbe tartozik a szabadság kiadása is.

Polgármester asszony szabadság kiszámítása a Kttv. 225/C. § alapján történik:

„(1) A főállású polgármester évi huszonöt munkanap alapszabadságra és tizennégy munkanap pótszabadságra jogosult.

(2) Az alpolgármester előterjesztésére a képviselő-testület minden év február 28-ig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni. A polgármester a szabadság igénybevételéről a képviselő-testületet a következő ülésen tájékoztatja. A polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe.

(3) Minden év január 31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani.

(4) A polgármesternek a szabadságot az esedékesség évében, de legkésőbb a következő év március 31-ig kell igénybe venni vagy kiadni.

Tájékoztatom a képviselő-testületet, hogy polgármester asszonynak 2022. évben 83 nap szabadsága maradt. 2023. évben a Kttv. 225/C. § (1) bekezdés szerint 39 nap szabadság illeti meg, így 2023-ben mindösszesen 122 nap szabadság jár polgármester asszonynak, melyet a határozatban meghatározottak szerint szeretne igénybe venni.

Kérem, hogy a határozati javaslatot elfogadni szíveskedjenek!

**Határozati javaslat:**

Bonyhád Város Önkormányzatának Képviselő-testülete

1. Filóné Ferencz Ibolya polgármester asszony 2023. évi szabadságának ütemezését az alábbiak szerint hagyja jóvá:

|  |  |  |
| --- | --- | --- |
| hónap | nap | időtartam |
| január | 16-20 | 5 nap |
| február | 20-28 | 7 nap |
| március | 6-10, 20-24 | 10 nap |
| április | 11-21 | 9 nap |
| május | 8-19 | 10 nap |
| június | 5-16 | 10 nap |
| július | 10-28 | 15 nap |
| augusztus | 14-30 | 14 nap |
| szeptember | 11-22 | 10 nap |
| október | 9-20 | 10 nap |
| november | 2-10, 20-24 | 12 nap |
| december | 1-4, 18-29 | 10 nap |
| **Összesen:** |  | **122 nap** |

1. felkéri a polgármestert, hogy a szabadság igénybevételéről a képviselő-testületet az igénybevételt követő ülésén a polgármesteri beszámoló keretében tájékoztassa.

Bonyhád, 2023. január 10.

dr. Égi Csaba

alpolgármester